rejauldu/bengali-wikipedia huggingface dataset:
সিডনি ডার্লিংটন একজন তড়িৎ প্রকৌশলী। তিনি ১৯৫৩ সালে একটি ট্রানজিস্টর কনফিগারেশন উদ্ভাবন করেন যা ডার্লিংটন পেয়ার নামে পরিচিত।  জীবনী ডার্লিংটন ১৯০৬ সালের ১৮ জুলাই পেন্সিলভেনিয়ার পিটসবার্গে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯২৮ সালে পদার্থবিজ্ঞানে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯২৯ সালে তড়িৎ প্রকৌশলে বিএস ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৪০ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯২৯ সালে বেল ল্যাব্‌স এ টেকনিকাল স্টাফের সদস্য হিসেবে যোগদান করেন। তিনি ১৯৭১ সালে বেল ল্যাব্‌স থেকে সার্কিটস অ্যান্ড কন্ট্রোল বিভাগের প্রধান হিসেবে অবসর গ্রহণ করেন।http://www.ieeeghn.org/wiki/index.php/Sidney_Darlingtonhttp://www.nytimes.com/1997/11/08/us/sidney-darlington-91-dies-leader-in-design-of-circuitry.html  পুরস্কার ও সম্মাননা প্রেসিডেন্সিয়াল মেডেল অব ফ্রীডম, ১৯৪৫ আইইই এডিসন মেডেল, ১৯৭৫ আইইই মেডেল অব অনার, ১৯৮১ সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৭৫ সদস্য, ন্যাশনাল অ্যাকাডেমি অব সায়েন্সেস, ১৯৭৮  প্যাটেন্টসমূহ  তথ্যসূত্র  আরো দেখুন হেন্ড্রিক ওয়েড বোড  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই মেডেল অব অনার বিজয়ী বিষয়শ্রেণী:আইইইই এডিসন পদক বিজয়ী বিষয়শ্রেণী:১৯০৬-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:মার্কিন তড়িৎ প্রকৌশলী বিষয়শ্রেণী:কলাম্বিয়া গ্র্যাজুয়েট স্কুল অব আর্টস অ্যান্ড সায়েন্সেসের প্রাক্তন শিক্ষার্থী
300px|thumb|right|পাক্তিকা প্রদেশের সার হাউজা জেলার চিত্র  সারি-রোজা অথবা সার হাউজা (পশতু: سر هوزه, ) আফগানিস্তানের পাক্তিকা প্রদেশের একটি অন্যতম জেলা।  সার হাউজা হচ্ছে পাক্তিয়া প্রদেশের অন্যতম প্রধান জেলা, যেখানে প্রায় তিন হাজার বাড়ি নিয়ে গঠিত হয়েছে। সার হাউজা এলাকার জনগণ বেশিরভাগ ক্ষেত্রেই ব্যবসার কাজ করে থাকেন। এছাড়ার সার হাউজেয়ালের লোকজনের করাচি, সৌদি আরব, দুবাই, যুক্তরাজ্য, যুক্তরাষ্ট্র এবং অন্যান্য ইউরোপীয় দেশগুলিতে ব্যবসা রয়েছে।  সার হাউজা ও উরগুন জেলার খারোটি উপজাতির অনেক সদস্যকে সম্মিলিত করেছে।Paktika Personalities: An Examination of the Tribes and the Significant People of a Traditional Pashtun Province - Timothy S. Timmons and Rashid Hassanpoor (2007)   তথ্যসূত্র  বিষয়শ্রেণী:পাক্তিকা প্রদেশের জেলা
১৮০৪ সালে আধুনিক সার্বিয়ান রাষ্ট্র সৃষ্টির পর থেকে মৃত্যুদণ্ডের শাস্তি ব্যবহার করা হয়েছিল। ২৬ ফেব্রুয়ারী ২০০২-এ, সার্বিয়ান পার্লামেন্ট ফৌজদারি কোড থেকে এটিকে বাদ দিয়ে সংশোধনী গ্রহণ করে। গুলি করে শেষ মৃত্যুদণ্ড ১৪ ফেব্রুয়ারি ১৯৯২ সালে সংঘটিত হয়েছিল এবং ২০০১ সালে শেষ মৃত্যুদণ্ড দেওয়া হয়েছিল।। সার্বিয়া নাগরিক ও রাজনৈতিক অধিকারের আন্তর্জাতিক চুক্তির দ্বিতীয় ঐচ্ছিক প্রটোকল দ্বারা আবদ্ধ। (৬ সেপ্টেম্বর ২০০১ তারিখে অনুসমর্থিত), এবং প্রোটোকল নং ৬ এবং নং ১৩ মানবাধিকার সম্পর্কিত ইউরোপীয় কনভেনশন। সার্বিয়ান সংবিধানের ২৪ অনুচ্ছেদ (২০০৬): "মানব জীবন অলঙ্ঘনীয়। সার্বিয়া প্রজাতন্ত্রে কোন মৃত্যুদণ্ড থাকবে না"।   বিলুপ্তি    চূড়ান্ত বিলুপ্তি, ২০০২  ২৬ ফেব্রুয়ারী ২০০২-এ, সার্বিয়ান পার্লামেন্ট সার্বিয়ার পেনাল কোড সংশোধন করে এটি থেকে মৃত্যুদণ্ডের সমস্ত উল্লেখ মুছে দেয়। সংসদীয় বিতর্কে যেমন জোর দেওয়া হয়েছিল, এই বিলুপ্তির একটি প্রধান উদ্দেশ্য ছিল ইউরোপের কাউন্সিলে যোগদানের তৎকালীন এফআর যুগোস্লাভিয়ার অভিপ্রায়।  বিলোপের সময়, সার্বিয়ায় মৃত্যুদণ্ডে ১২ জন লোক ছিল।  তাদের সাজা ৪০ বছরের কারাগারে পরিণত করা হয়েছিল, মৃত্যুর পরে সর্বোচ্চ সম্ভাব্য সাজা, যেহেতু সার্বিয়াতে তখন যাবজ্জীবন কারাদণ্ড ছিল না।  ২০০৬ সালে, সার্বিয়ার নতুন সংবিধান গৃহীত হয়েছিল। সংবিধানের ২৪ অনুচ্ছেদে মৃত্যুদণ্ড কার্যকর করাকে স্পষ্টভাবে নিষিদ্ধ করা হয়েছে।    জনমত  ২০০১ সালের শরত্কালে, সার্বিয়ান বিলুপ্তির কিছু আগে, মৃত্যুদণ্ডের প্রতি মনোভাবের একটি সমীক্ষা, ৯২৬ জন নাগরিকের একটি ভোটের ভিত্তিতে, উত্তরদাতাদের সমানভাবে বিভক্ত করা হয়েছে: ৪৩% মৃত্যুদণ্ডের পক্ষে এবং ৪৩% এর বিরুদ্ধে ছিল।, ১৪% অনিশ্চিত সহ।  পরবর্তী নির্বাচন, ২০০৭ সাল থেকে প্রতি বছর প্রায় ১,০০০ নাগরিকের প্রতিনিধি নমুনার ভিত্তিতে নেওয়া, এই ফলাফল নিশ্চিত করে।   তথ্যসূত্র   বিষয়শ্রেণী:দেশ অনুযায়ী মৃত্যুদণ্ড
thumb|upright=0.6|একজন আদিরসাত্মক আলোকচিত্রশিল্প  মডেল thumb|150px|আদিরসাত্মক আলোকচিত্রশিল্পের একটি নমুনা; একজন  মডেলের অঙ্গভঙ্গি প্রদর্শন।  আদিরসাত্মক আলোকচিত্রশিল্প বা কামউদ্দীপক মডেল হলেন এমন ব্যক্তি যিনি কামনার উদ্রেককারী বা যৌন আবেদনপূর্ণ আলোকচিত্রের জন্য মডেলিং করেন। এই ধরনের ছবি বিভিন্ন প্রদর্শনী, শিল্প গ্যালারি, বই, ম্যাগাজিন, ক্যালেন্ডার এবং ইন্টারনেট, ডিভিডি ও অন্যান্য মাধ্যমে ব্যবহৃত হয়। আদিরসাত্মক আলোকচিত্রশিল্প মডেলরা সাধারণত খোলামেলা অঙ্গ ভঙ্গিতে প্রদর্শন করেন, যা ঐতিহ্যবাহী বা ইঙ্গিতপূর্ণ নগ্নতার চেয়ে স্পষ্ট যৌন আবেদন তুলে ধরে। মডেলরা নগ্ন, অন্তর্বাসে, অথবা সাঁতারের পোশাকে থাকতে পারেন। এই পেশায় কাজ করতে কোনো আনুষ্ঠানিক যোগ্যতা প্রয়োজন হয় না, তবে আইনসম্মত বয়সে পৌঁছানো আবশ্যক।   এই ধরনের আলোকচিত্রশিল্পে বিভিন্ন থিম থাকতে পারে এবং কোন শ্যুটে কী থাকবে তা মডেল ও আলোকচিত্রীর যৌথ সিদ্ধান্তে নির্ধারিত হয়। এজন্য মডেলের নিজস্ব সীমার বিষয়ে সচেতন থাকা প্রয়োজন।  আদিরসাত্মক আলোকচিত্রে মডেলিংকে প্রায়ই যৌনকর্মের একটি শাখা হিসেবে বিবেচনা করা হয়। এটি প্রায়শই গিগ অর্থনীতির অংশ হিসেবে অন্য যৌন পেশার সঙ্গে একত্রে চর্চা করা হয়। এর উদাহরণগুলোর মধ্যে রয়েছে ফোন যৌন সেবা, ফেটিশ মডেলিং, ওয়েবক্যাম মডেলিং, পর্নোগ্রাফিক চলচ্চিত্রে অভিনয়, আদিরসাত্মক নৃত্য, ল্যাপ ডান্স, যৌন ম্যাসাজ, ফোনে ডাকা গণিকা, সেক্স ক্লাবের সেবিকা হিসেবে কাজ, ডমিনাট্রিক্স এবং সুগার ডেটিং।   আরো দেখুন   নগ্ন আলোকচিত্রশিল্প  তথ্যসূত্র   বিষয়শ্রেণী:পর্নোগ্রাফি বিষয়শ্রেণী:যৌন অভিমুখিতা
মোতিপুর () ভারতের বিহার রাজ্যের মুজাফফরপুর জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে মোতিপুর শহরের জনসংখ্যা হল ২১,৯৩৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৩%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৩%। সারা ভারতের সাক্ষরতার হার ৫৯.৫%, তার চাইতে মোতিপুর এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
thumb|220px| ব্রাউন ইউনির্ভাসিটিতে হাইপারটেক্সট এডিটিং সিস্টেমের কনসোলে আইবিএম ২২৫০ মড ৪ ডিসপ্লে স্টেশনের সাথে ব্যবহৃত লাইটপেন, অক্টোবর ১৯৬৯ একটি লাইট পেন হল একটি কম্পিউটার ইনপুট যন্ত্র যা দেখতে লম্বা সরু লাঠির মতন। এটির আলোক সংবেদনশীল বৈশিষ্ট্য রয়েছে যা কম্পিউটারের সিআরটি প্রদর্শনীর সহযোগে ব‍্যবহার করা হয়। এটি ব্যবহারকারীকে প্রদর্শনীতে দেখতে পাওয়া বস্তু নির্দেশ বা আঁকতে সাহায্য করে যেমনটা টাচস্ক্রীনে করা হয় কিন্তু এটির মাধ্যমে এই কাজটি সুক্ষতার সাথে করা যায়। এটি সিআরটি প্রদর্শনী সহ অন্যান্য প্রদর্শনী প্রযুক্তির সাথে কাজ করে কিন্তু এলসিডি মনিটরের সাথে লাইট পেনের ব্যবহারের ধারনাটি পরিষ্কার নয় (যদিও তোশিবা এবং হিতাচি এই প্রকারের ধারণা দেখিয়েছিল জাপানে অনুষ্ঠিত "ডিসপ্লে ২০০৬" নামক প্রদর্শনীতে)।  একটি লাইট পেন প্রদর্শনীর পিক্সেলের ঔজ্জ্বল্যের পরিবর্তন ধরতে পারে যখন সিআরটি প্রদর্শনীর ইলেক্ট্রন রশ্মি স্ক্যান করা হয় এবং কম্পিউটারের সাথে এই পরিবর্তনের সময় পাঠায়। যেহেতু সিআরটি প্রদর্শনী পুরো প্রদর্শনীর একটি পিক্সেলকে একক সময়ে স্ক্যান করে সেই কারণে কম্পিউটার আলোক কলমটির নিদির্ষ্ট স্ক্যানিং সময়ের হিসাব রাখতে পারে এবং প্রদর্শনীর বিভিন্ন জায়গায় ফেলা রশ্মির স্থান ও আলোক কলমটির স্থানের পরিবর্তন ধরতে পারে সময়ের হিসাব থেকে।   ইতিহাস  প্রথম লাইট পেন, যা তখন "লাইট গান" নামেও পরিচিত ছিল, তৈরি হয়েছিল প্রায় ১৯৫১–১৯৫৫ সালের মধ্যে MIT-এর Whirlwind I প্রকল্পের অংশ হিসেবে, যেখানে এটি ব্যবহার করা হতো স্ক্রিনে আলাদা আলাদা চিহ্ন নির্বাচন করার জন্য। পরে এটি SAGE প্রকল্পেও ব্যবহৃত হয়, যেখানে এটি রাডার-নেটওয়ার্কযুক্ত বিমান ক্ষেত্রের বাস্তব-সময় কন্ট্রোলের জন্য ব্যবহার করা হতো।    প্রথম ব্যাপকভাবে ব্যবহৃত ক্ষেত্রে একটি উদাহরণ হলো AN/FSQ-7 এর সিচুয়েশন ডিসপ্লে কনসোল। এটি খুবই অপ্রত্যাশিত নয়, কারণ এর সম্পর্ক ছিল Whirlwind প্রকল্পের সাথে। আরও বিস্তারিত জানতে Semi-Automatic Ground Environment দেখুন।    ১৯৬০-এর দশকে, লাইট পেন সাধারণ হয়ে ওঠে গ্রাফিক্স টার্মিনাল যেমন IBM 2250-এ, এবং এটি IBM 3270 টেক্সট-অনলি টার্মিনালেও উপলব্ধ ছিল।    প্রথম ননলিনিয়ার এডিটর, CMX 600, লাইট পেন দিয়ে নিয়ন্ত্রিত হতো, যেখানে অপারেটর সম্পাদিত ফুটেজের উপর স্থাপিত চিহ্নগুলিতে ক্লিক করতেন।    ১৯৮০-এর শুরুর দিকে লাইট পেন ব্যবহারের পরিধি বৃদ্ধি পায় মিউজিক ওয়ার্কস্টেশন যেমন Fairlight CMI এবং ব্যক্তিগত কম্পিউটার যেমন BBC Micro এবং Holborn 9100-এ। IBM PC-কম্প্যাটিবল MDA (শুধু প্রাথমিক সংস্করণ), CGA, HGC (HGC+ এবং InColor সহ) এবং কিছু EGA গ্রাফিক্স কার্ডেও লাইট পেনের সাথে সামঞ্জস্যপূর্ণ সংযোগকারী ছিল। এছাড়াও প্রাথমিক Tandy 1000 কম্পিউটার, Thomson MO5 কম্পিউটার পরিবার, Amiga, Atari 8-bit, Commodore 8-bit, কিছু MSX কম্পিউটার এবং Amstrad PCW হোম কম্পিউটারেও লাইট পেন ব্যবহার করা যেত। MSX কম্পিউটারের জন্য Sanyo একটি লাইট পেন ইন্টারফেস কার্ট্রিজ উৎপাদন করেছিল।    যেহেতু ব্যবহারকারীকে দীর্ঘ সময় ধরে স্ক্রিনের সামনে হাত ধরে থাকতে হতো (যা প্রায়ই "গরিলা আর্ম" সৃষ্টি করতো) বা এমন ডেস্ক ব্যবহার করতে হতো যা মনিটরটি ঢালাই করে, তাই লাইট পেন সাধারণ ইনপুট ডিভাইস হিসেবে ব্যবহৃত হয়নি। এছাড়াও লাইট পেন মূলত নিম্ন পারসিস্টেন্স সহ ডিসপ্লেতে ভালোভাবে কাজ করতো, যা প্রায়ই ফ্লিকার করতো।    আরও দেখুন  পেন কম্পিউটিং  লাইট গান  স্টাইলাস (কম্পিউটিং)  তথ্যসূত্র  বিষয়শ্রেণী:কম্পিউটিং ইনপুট ডিভাইস বিষয়শ্রেণী:পয়েন্টিং ডিভাইস
থাম্ব|Fratercula arctica arctica  আটলান্টিক পাফিন (), যা পাফিন নামেও পরিচিত হল সামুদ্রিক পাখি প্রজাতির অন্তর্ভুক্ত এবং যা অক পরিবারের অন্তর্ভুক্ত। আটলান্টিক মহাসাগরে আরো দুই ধরনের পাফিনের দেখা মেলে। এদের একটা হল টাফড পাফিন এবন আরেকটি হল হর্নড পাফিন, প্রধানত এদের দেখা মেলে উত্তরপূর্বের প্রশান্ত মহাসাগরে। এরা প্রধানত বড় হয় আইসল্যান্ড, নরওয়ে, গ্রিনল্যান্ড, নিউফাউন্ডল্যান্ড এবং আরো অনেক উত্তর আটলান্টিক দ্বীপপুঞ্জে। এরা বৃহৎ সংখ্যায় এখানে থাকে এবং এদের বিস্তৃতি বহুদুর পর্যন্ত। এটিকে বিপন্ন প্রজাতি বলে সাধারণত ধরা হয় না কিন্তু এরা কিছু সংখ্যায় হ্রাস পেয়েছে বলে অনুমান করা হয়। এই প্রজাতিতে সাধারনত অক প্রজাতির মতন কিছু ন্যায়পরায়ণ ভঙ্গি আছে। সমুদ্রে তারা সমুদ্রপ্রষ্ঠে সাঁতার কাটে এবন ছোটো ছোটো মাছ তারা খাদ্য হিসেবে গ্রহণ করে। মাছ ধরবার জন্য তারা সমুদ্রের জলে ডাইভ মারে তাদের পাখনার সাহায্যে এবং তাদের পরিচালন সাধ্যতার জন্য তারা তাদের পাখনা ব্যবহার করে থাকে।   তথ্যসূত্র   বিষয়শ্রেণী:পাফিন বিষয়শ্রেণী:কানাডার পাখি বিষয়শ্রেণী:মার্কিন যুুক্তরাষ্ট্রের পাখি বিষয়শ্রেণী:ইউরোপের পাখি বিষয়শ্রেণী:আইসল্যান্ডের পাখি বিষয়শ্রেণী:১৭৫৮-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
নিউমোর হল একটি মার্কার সিগারেট যা হাউস অফ প্রিন্স, ব্রিটিশ আমেরিকান টোব্যাকোর একটি সহযোগী প্রতিষ্ঠান কর্তৃক উত্পাদিত   ইতিহাস  নিউমোর সিগারেট প্রথম ২০০২ সালে আবির্ভূত হয়। ২০০৩ সালে নিউমোর ইন্টারন্যাশনাল ("নিউমোর হোয়াইট") নামে একটি প্রকার বের করে এরপর থেকে আরও চারটি প্রকার এসেছে। নিউমোর সিগারেট ৮৪ মিমি লম্বা  এবং দাবি করা হয় যে তামাকের একটি আমেরিকান মিশ্রণ রয়েছে। নিউমোর লোগোতে একটি খেঁকশিয়াল রয়েছে।   আরো দেখুন    তামাক ধূমপান   তথ্যসূত্র   বিষয়শ্রেণী:ব্রিটিশ অ্যামেরিকান টোব্যাকো মার্কা
রস বার্কলি (; জন্ম: ৬ ডিসেম্বর ১৯৯৩) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।  ২০০৫–০৬ মৌসুমে, ইংরেজ ফুটবল ক্লাব এভার্টন সংরক্ষিত দল এবং একাডেমির হয়ে খেলার মাধ্যমে বার্কলি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ২০১০–১১ মৌসুমে, এভার্টনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। এভার্টনে তিনি ৭ মৌসুম অতিবাহিত করেছেন; যেখানে তিনি ১৫০ ম্যাচে ২১টি গোল করেছেন। পরবর্তীতে তিনি শেফিল্ড ওয়েডনেসডে এবং লিডস ইউনাইটেডের হয়ে খেলেছেন। ২০১৭–১৮ মৌসুমে, তিনি ১৬.৮০ মিলিয়ন ইউরোর বিনিময়ে এভার্টন হতে চেলসিতে যোগদান করেছেন।  দলগতভাবে, ঘরোয়া ফুটবলে, আলবিয়ল এপর্যন্ত ২টি শিরোপা জয়লাভ করেছেন, উভয় শিরোপাই চেলসির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০১০ উয়েফা ইউরোপীয় অনূর্ধ্ব-১৭ চ্যাম্পিয়নশিপ।  তথ্যসূত্র  বহিঃসংযোগ   চেলসির প্রাতিষ্ঠানিক ওয়েবসাইটে রস বার্কলি    ফুটবল অ্যাসোসিয়েশনের প্রাতিষ্ঠানিক ওয়েবসাইটে রস বার্কলি       বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ওলাঁপিক জিমনাস্ত ক্লাব নিসের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লুটন টাউন ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
২৭নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ২৭নং ওয়ার্ডের আয়তন ১.৩৬ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ২৭নং ওয়ার্ডের জনসংখ্যা ১৪,৭৭০ জন। এর মধ্যে পুরুষ ৮,০৪৮ জন এবং মহিলা ৬,৭২২ জন। মোট পরিবার ২,৬৭৩টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ২৭নং ওয়ার্ডের প্রশাসনিক কার্যক্রম দক্ষিণ সুরমা থানার আওতাধীন এবং এটি জাতীয় সংসদের ২৩১নং নির্বাচনী এলাকা সিলেট-৩ এর অংশ।   শিক্ষা  ২০১১ সালের আদমশুমারি অনুযায়ী ২৭নং ওয়ার্ডের উপজেলার সাক্ষরতার হার ৬৩.৭%।   আরও দেখুন   দক্ষিণ সুরমা থানা  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
১৭৬১ মাইলস্টোন (; বাংলা অর্থ ১৭৬১ মাইলফলক) হল উনসকেট, রোডে দ্বীপের ৬৪০ সাউথ মেইন স্ট্রীটে অবস্থিত একটি মাইলফলক। এই ফলকটি মূলত গ্রেট রোড এবং বোস্টন, ম্যাসাচুসেটসের পূর্ব-পশ্চিম রুট ধরে কানেকটিকাটগামী ঔপনিবেশিক ইতিহাসমণ্ডিত রাস্তার মিলনস্থলকে স্মরণ করে। একটি বিদ্যুচ্চালিত রাস্তার (ট্রামের ন্যায়) কাজ চলাকালে এই ফলকটি পুনরায় আবিষ্কৃত হয়। ১৮৯৮ সালে ডটারস অব দ্য আমেরিকান রেভোল্যুশন সংস্থার আঞ্চলিক চাপ্টার ফলকটিকে এর প্রকৃত অবস্থানে বসায়। সাউথ মেইন স্ট্রীট ও স্মিথফিল্ড রাস্তার কোণায় এ ফলকটি গ্রথিত আছে। ২৪শে নভেম্বর, ১৯৮২ সালে এই ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়। ঔপনিবেশিক কালের হাইওয়ে চিহ্নিতকারী হিসেবে এ ফলকটি ঐতিহাসিকভাবেই গুরুত্বপূর্ণ।   ইতিহাস  ১৭৬১ মাইলস্টোন একটি ঐতিহাসিক ফলক, যা ঔপনিবেশিক হাইওয়ের মিলনস্থলকে স্মরণ করে। ১৭৬১ সালে এই ফলকটি প্রভিডেন্স, রোডে দ্বীপ থেকে মেন্ডন, ম্যাসাচুসেটসগামী গ্রেট রোডের এবং বোস্টন, ম্যাসাচুসেটস থেকে কানেকটিগামী পূর্ব-পশ্চিম রাস্তাদ্বয়ের সংযোগস্থলে স্থাপন করা হয়। বর্তমানে, এটি সাউথ মেইন স্ট্রীট এবং স্মিথফিল্ড রোডের (পূর্বের গ্রেট রোড) সংযোগস্থলের নিকটে, উনসকেটের বিচারক কর্তৃক ধার্যকৃত স্থান, প্লট ৪-সি, লট ৬৯-এ অবস্থানরত আছে।  / আকারের ফলকটি ঐতিহাসিক স্থানসমূহের জাতীয় নিবন্ধন (এনআরএইচপি) এর বর্ণনায় একে "অদ্ভুত-আকৃতিবিশিষ্ট ধূসর-পাথরের খণ্ড, যা কিছুটা ভাঙা ও ক্ষয়প্রাপ্ত..." হিসেবে উল্লেখ করা হয়। এতে ১৮-শতকের হাতের লেখা এবং লিপির ধরনে এক নাম-না-জানা খোদাইকারী কর্তৃক খোদাই করা আছে- "মাইলস টু [বো]স্টন ১৭৬১", তবে রোডে আইল্যান্ড: আ গাইড টু দ্য স্মলেস্ট স্টেট অনুযায়ী, এতে খোদাই করা আছে, "মাইলস টু বোস্টন ৪৭"।  ১৮৯৮ সালে, বিদ্যুচ্চালিত রাস্তার (ট্রামের ন্যায়) কাজ চলার সময় এ ফলকটি স্থানচ্যূত হয়ে যায়। তাই পরবর্তীকালে এ ফলকটিকে ডটারস অব দ্য আমেরিকান রেভোল্যুশন সংস্থার উনসকেট চাপ্টার এর বর্তমান স্থানে যুক্ত করে দেয়। এর কিছু সময় পরে, ডটারস অব দ্য আমেরিকান রেভোল্যুশন এ ফলকটির উপর একটি ব্রোঞ্জনির্মিত প্লেক স্থাপন করে, তবে ১৯৮২ সালে জাতীয় নিবন্ধনের জন্য মনোনয়নকালীন এ প্লেকটি অনুপস্থিত ছিল। ফলকটি বর্তমানে রাস্তার সংযোগস্থলে, ৬৪০ সাউথ মেইন স্ট্রীটের ফুটপাতের পাশের দেয়ালের সাথে সংযুক্ত অবস্থায় রাখা আছে। ২০১৩ সালেও ডটারস অব দ্য আমেরিকান রেভোল্যুশন কর্তৃক বসানো প্লেকটি উপস্থিত ছিল।   গুরুত্ব  ঐতিহাসিক স্থানসমূহের জাতীয় নিবন্ধন অনুযায়ী ফলকটি এর প্রকৃত অবস্থানেই রয়েছে এবং এটি ঐতিহাসিকভাবে গুরুত্বপূর্ণ, কারণ, "এই ফলকটিই উনসকেট সম্পত্তির একমাত্র বস্তু যা এখনও বর্তমান আছে এবং যুক্তরাষ্ট্রের স্থলপথ পরিবহনের প্রাথমিক ইতিহাস ও ঐ সময়কে ফুটিয়ে তুলছে, এবং এটি রোডে দ্বীপে আন্তঃঔপনিবেশিক হাইওয়েকে স্মরণকারী টিকে থাকা ফলকসমূহের মধ্যে অন্যতম।" ২৪শে নভেম্বর, ১৯৮২ সালে এ ফলকটিকে ঐতিহাসিক স্থানসমূহের জাতীয় নিবন্ধনে অন্তর্ভুক্ত করা হয়।   আরো দেখুন   প্রভিডেন্স প্রদেশ, রোডে দ্বীপে অবস্থিত ঐতিহাসিক স্থানসমূহের জাতীয় নিবন্ধন   তথ্যসূত্র    বহিঃসংযোগ   বিষয়শ্রেণী:রোডে দ্বীপের ঐতিহাসিক স্থানসমূহের জাতীয় নিবন্ধন বিষয়শ্রেণী:উনসকেট, রোডে দ্বীপের ভবন ও অবকাঠামো বিষয়শ্রেণী:একক ফলক
দিওড় ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।   ইতিহাস  কালের স্বাক্ষী বহনকারী গোমতীর তীরে গড়ে  দিওড় ইউনিয়ন হল একটি ঐতিহ্যবাহী অঞ্চল। কাল পরিক্রমায় আজ দিওড় ইউনিয়ন , সরকার ও বিভিন্ন বেসরকারী প্রতিষ্ঠান, স্থানীয গণ্যমান্য ব্যক্তির সহযোগীতায় আজ দিওড় ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তারনিজস্ব স্বকীয়তা আজও সুউজ্জ্বল।  আয়তন ইউনিয়নটির আয়তন প্রায় ৭৯৬০ একর। জনসংখ্যা মহিলা ১১২০২ জন এবংং পুরুষ ১১২৯১ জন।  প্রশাসনিক তথ্য  এই ইউনিয়নের গ্রামের সংখ্যা ৪২ টি, মৌজার সংখ্যা ২৭ টি। ইউনিয়ন পরিষদ জনবল  ১৩ জন নির্বাচিত পরিষদ সদস্য, একজন ইউনিয়ন পরিষদ সচিব, দশজন ইউনিয়ন গ্রাম পুলিশ নিয়ে ইউনিয়ন পরিষদটি গড়ে উঠেছে।  হাট/বাজার সংখ্যা ৪ টি। শিক্ষার হার দিওড়ে শিক্ষার হার ৪৯%। (২০০১ এর শিক্ষা জরীপ অনুযায়ী) এবং সরকারী প্রাথমিক বিদ্যালয় ১৩টি, উচ্চ বিদ্যালয় ৫টি, মাদ্রাসা ৬টি এবং একটি নিম্ন মাধ্যমিক বিদ্যালয় অবস্থিত।  দায়িত্বরত চেয়ারম্যান জনাব মোঃ আবদুল মালেক মন্ডল গুরুত্বর্পূণ স্থান  এই ইউনিয়নে ৩টি ধর্মীয় প্রতিষ্ঠান আছে। বন এলাকা ১৪২ হেক্টর জলাশয় ৪০ হেক্টর।  শিক্ষা প্রতিষ্ঠান   শিয়ালা প্রাথমিক বিদ্যালয়, বিরামপুর  বেপারিটোলা উচ্চ বিদ্যালয়,বিরামপুর  বেপারিটোলা দাখিল মাদরাসা,বিরামপুর  কোঁচগ্রাম উচ্চ বিদ্যালয়,বিরামপুর   তথ্যসূত্র    বহিঃসংযোগ   বিষয়শ্রেণী:বিরামপুর উপজেলার ইউনিয়ন
বেসরকারিভাবে প্রতিষ্ঠিত কোম্পানি (বা কেবল প্রাইভেট কোম্পানী) হল এমন একটি কোম্পানী যা স্টক মার্কেট এক্সচেঞ্জে সাধারণ জনগণকে তার কোম্পানীর স্টক (শেয়ার) অফার করে না বা লেনদেন করে না, বরং কোম্পানীর স্টক অফার করা হয়, লেনদেন, বিনিময় করা হয় মালিকানাধীন বা ব্যক্তিগতভাবে। অথবা ওভার-দ্য-কাউন্টার। একটি বদ্ধ কর্পোরেশনের ক্ষেত্রে, তুলনামূলকভাবে অল্প সংখ্যক শেয়ারহোল্ডার বা কোম্পানির সদস্য রয়েছে। সম্পর্কিত পদগুলি হল ঘনিষ্ঠভাবে-অধিষ্ঠিত কর্পোরেশন, উদ্ধৃতিবিহীন কোম্পানি এবং তালিকাবিহীন কোম্পানি।  যদিও পাবলিক লেনদেনের প্রতিপক্ষের তুলনায় তারা কম দৃশ্যমান, বেসরকারী কোম্পানিগুলির অবদান বিশ্বের অর্থনীতিতে বিশাল গুরুত্ব বহন করে। ফোর্বস অনুসারে, ২০০৮ সালে, মার্কিন যুক্তরাষ্ট্রের ৪৪১টি বৃহত্তম বেসরকারী কোম্পানিগুলির আয় ছিল  ($১.৮ ট্রিলিয়ন) এবং ৬.২ মিলিয়ন লোক এসব কোম্পানিতে কর্মরত রয়েছে। ২০০৫ সালে, তুলনা করার জন্য একটি উল্লেখযোগ্যভাবে ছোট পুল আকার (২২.৭%) ব্যবহার করে, ফোর্বসের ঘনিষ্ঠভাবে অনুষ্ঠিত মার্কিন ব্যবসার সমীক্ষায় ৩৩৯ কোম্পানি এক ট্রিলিয়ন ডলার মূল্যের পণ্য ও পরিষেবা (৪৪%) বিক্রি করেছে এবং চার মিলিয়ন লোককে কর্মরত ছিল। ২০০৪ সালে, ফোর্বসের ব্যক্তিগতভাবে অনুষ্ঠিত মার্কিন ব্যবসার সংখ্যা ৩০৫ এবং রাজস্ব ছিল কমপক্ষে $ ১ বিলিয়ন।  পৃথকভাবে, সমস্ত বেসরকারী মালিকানাধীন কোম্পানিগুলিকে ব্যক্তিগত উদ্যোগ হিসাবে বিবেচনা করা হয়। এই অর্থে সর্বজনীনভাবে ব্যবসা করা এবং ব্যক্তিগতভাবে প্রতিষ্ঠিত কোম্পানি উভয়ই অন্তর্ভুক্ত, কারণ তাদের বিনিয়োগকারীরা বেসরকারি খাতের ব্যক্তি।   আরো দেখুন    লিমিটেড কোম্পানি  শেয়ার অনুযায়ী প্রাইভেট লিমিটেড কোম্পানী  ব্যক্তিগত মালিকানা  সরকারি কোম্পানী  তালিকাবিহীন পাবলিক কোম্পানি   তথ্যসূত্র    বহিঃসংযোগ    ওয়েব্যাক  প্রাইভেট কোম্পানি কাউন্সিল   করা হয়েছে , ফাইন্যান্সিয়াল অ্যাকাউন্টিং স্ট্যান্ডার্ড বোর্ডের একটি অংশ বিষয়শ্রেণী:ব্যবসায় সত্তার ধরন বিষয়শ্রেণী:বেসরকারিভাবে প্রতিষ্ঠিত কোম্পানি বিষয়শ্রেণী:বেসরকারি খাত বিষয়শ্রেণী:অপর্যালোচিত অনুবাদসহ পাতা
পান্থাম গান্ধী মোহন একজন রাজনীতিবিদ এবং ভারতীয় জাতীয় কংগ্রেসের সদস্য ছিলেন। মোহন চিরঞ্জীবীর প্রজারায়েম পার্টির মাধ্যমে পূর্ব গোদাবরী জেলার পেদ্দাপুরম (বিধানসভা কেন্দ্র) থেকে অন্ধ্র প্রদেশ বিধানসভার সদস্য ছিলেন। তিনি ২০০৯ - ২০১৪ সাল পর্যন্ত আইনসভার সদস্য হিসাবে দায়িত্ব পালন করেছিলেন। তিনি সম্প্রতি ওয়াইএস জগনের ওয়াইএসআরসিপিতে যোগ দিয়েছেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশ বিধানসভার সদস্য বিষয়শ্রেণী:জনসেনা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:অন্ধ্রপ্রদেশের রাজনীতিবিদ বিষয়শ্রেণী:পূর্ব গোদাবরী জেলার ব্যক্তি বিষয়শ্রেণী:অন্ধ্রপ্রদেশের ভারতীয় জাতীয় কংগ্রেসের রাজনীতিবিদ
যুক্তরাজ্যের ওয়ার্ল্ড হেরিটেজ সাইটসমূহ (list) 100px|স্টোনহেঞ্জইংল্যান্ড:  Blenheim Palace ·  কেন্টারবারি ক্যাথেড্রাল, St Augustine's Abbey & St. Martin's Church · Bath · Cornwall and West Devon Mining Landscape ·  Derwent Valley Mills ·  Durham Castle & Cathedral ·  Hadrian's Wall ·  Ironbridge Gorge ·  Jurassic Coast ·  Kew Gardens ·  Liverpool ·  Maritime Greenwich ·  Westminster Palace, Westminster Abbey &  St. Margaret's ·  Saltaire ·  স্টোনহেঞ্জ & Avebury ·  স্টাডলি রয়েল পার্ক ·  টাওয়ার অফ লন্ডন  Scotland: Edinburgh Old Town & New Town ·  Heart of Neolithic Orkney (Maeshowe, Ring of Brodgar, Skara Brae, Standing Stones of Stenness) ·  New Lanark ·  St Kilda  Wales: Castles and Town Walls of King Edward I in Gwynedd (Beaumaris Castle, Caernarfon Castle, Conwy Castle, Harlech Castle) · Blaenavon  Northern Ireland: Giant's Causeway  Overseas territories: Henderson Island ·  Gough Island and Inaccessible Island ·  St. George's
সঞ্চারী মণ্ডল একজন বাঙ্গালী অভিনেত্রী, যিনি এখন জয়ীতে কাজ করছেন। জয়ী একটি বাঙালি সোপ অপেরা যা ক্যাবল টেলিভিশন চ্যানেল জি বাংলাতে ভারত ও বাংলাদেশে বাংলা ভাষার প্রচারিত হয় ।  তিনি টেলিভিশন ধারাবাহিকে  গোয়েন্দা গিন্নি, ভালবাসা.কম,আমার দুর্গা  নিয়ে আবির্ভুত হন।  এবং গুলশান চলচ্চিত্রের চারুলতা এবং সানন্দা টিভির ' জ্যাত ' সিরিজে অভিনয় করেছেন।    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাঙালি অভিনেত্রী
গডফ্রে নিউবোল্ড হাউন্সফিল্ড  (২৮ আগস্ট ১৯১৯ – ১২ আগস্ট ২০০৪) একজন ইংরেজ তড়িৎ প্রকৌশলী। তিনি ১৯৭৯ সালে চিকিৎসাবিজ্ঞানে নোবেল পুরস্কার লাভ করেন। Godfrey N. Hounsfield – Biographical. Entry about The Nobel Prize in Physiology or Medicine 1979 on the website nobelprize.org. Retrieved 27 April 2021.Sir Godfrey Hounsfield. Obituary in Daily Telegraph (17 August 2004).   জীবনী  হাউন্সফিল্ড ১৯১৯ সালের ২৮ অগাস্ট ইংল্যান্ডের নটিংহ্যামশায়ারে জন্মগ্রহণ করেন।   সম্মাননা   ফেলো অব দ্য রয়েল সোসাইটি, ১৯৭৫  কমান্ডার অব দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার, ১৯৭৬  নাইট উপাধি, ১৯৮১   তথ্যসূত্র   বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:১৯১৯-এ জন্ম বিষয়শ্রেণী:২০০৪-এ মৃত্যু বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ প্রাণ-পদার্থবিজ্ঞানী বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
খন্দকার মাহবুব উদ্দিন আহমাদ (৭ ডিসেম্বর ১৯২৫-১ মার্চ ২০১৪) ছিলেন একজন বরেণ্য আইনজীবী,বাংলাদেশ জাতীয়তাবাদী দলের একজন রাজনীতিবিদ এবং ঢাকা-৯ আসনের সাবেক সংসদ সদস্য। তিনি ফেব্রুয়ারি ১৯৯৬ ও ২০০১ সালের নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  খন্দকার মাহবুবউদ্দিন আহমেদ ৭ ডিসেম্বর ১৯২৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) গোপালগঞ্জের গোপীনাথপুর গ্রামে উত্তর পাড়া খন্দকার বাড়িতে জন্মগ্রহণ করেন। তার পিতা খন্দকার শামস্ উদ্দিন আহাম্মাদ ছিলেন একজন আইনজীবী ও ব্রিটিশ ভারতের বেঙ্গল প্রেসিডেন্সির এমএলএ।   রাজনৈতিক ও কর্মজীবন  খন্দকার মাহবুব দীর্ঘদিন বিএনপির স্থায়ী কমিটির সদস্য ছিলেন। ২০০৮ সালে দলীয় কাউন্সিলে স্থায়ী কমিটির সদস্য পদ থেকে বাদ পড়েন তিনি। এরপর থেকে তাকে দলীয় কোনো কার্যক্রমে আর দেখা যায়নি।  তিনি ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৯ (২০০৮ সাল পুনর্বিন্যাসের পর আসনটি ঢাকা-১৩) আসন থেকে সংসদ সদস্য নির্বাচিত হন।  অষ্টম জাতীয় সংসদদে তিনি আইন, বিচার ও সংসদবিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন। এছাড়াও  তিনি সুপ্রিমকোর্ট আইনজীবী সমিতির দুই দফা সভাপতি ও সুপ্রিমকোর্ট বার কাউন্সিলের ভাইস চেয়ারম্যান ছিলেন ।  ২০০৮ সালের নবম জাতীয় সংসদ নির্বাচনে তিনি ঢাকা-১২ আসনে বিএনপির প্রার্থী হয়ে পরাজিত হয়ে ছিলেন।   পারিবারিক জীবন  খন্দকার মাহবুবউদ্দিন আহমেদের স্ত্রী মৃত্যুবরণ করেছেন। তিন মেয়ে এবং এক ছেলের জনক তিনি। মেয়েরা মার্কিন যুক্তরাষ্ট্র ও কানাডা প্রবাসী এবং একমাত্র ছেলে খন্দকার শামসুদ্দিন মাহমুদ আইনজীবী ও ব্র্যাক বিশ্ববিদ্যালয়ের আইন বিভাগের অধ্যাপক।   মৃত্যু  ১ মার্চ ২০১৪ সালে বার্ধক্যজনিত কারণে ইউনাইটেড হাসপাতালে খন্দকার মাহবুবউদ্দিন আহমেদ মৃত্যুবরণ করেন। মৃত্যুকালে তার বয়স হয়েছিল ৮৯ বছর। জানাজা শেষে তাকে আজিমপুর কবরস্থানে দাফন করা হয়।   আরও দেখুন    ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)   –জাতীয় সংসদ  অষ্টম জাতীয় সংসদ সদস্যদের তালিকা (২০০১)   –জাতীয় সংসদ  বিষয়শ্রেণী:১৯২৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:গোপালগঞ্জ জেলার ব্যক্তি